Imam curicu staru 7 mjeseci i muči me raspored dohrane. Oko 7 ujutro, kada se probudi, dajem joj mliječni obrok Bebimil 2, otprilike 200 ml, potom joj dajem voćni obrok, npr. bananu i jabuku, jabuku ili breskvu, između 9 i 10 ujutro, nakon čega slijedi šetnja iz koje se vraćamo oko 13 sati, kada joj pokušavam dati ručak koji sustavno odbija. Za ručak spravljam npr. palentu s tikvicom ili krumpir s cvjetačom. Nisam sigurna koliko bi dijete trebalo biti na voćnom obroku sito i brzam li s ručkom kada je možda umorna jer vani ne spava. Budući da povrće baš i neće, većinom popije oko 200 ml mlijeka pa spava, nakon toga opet mlijeko oko 16-17 sati i prije spavanja oko 20-21 sat.
Bebe obično teže prihvate slani obrok, pa je možda to uzrok zašto ga neće. Sigurno je gladna jer popije mlijeko. Nastojite probati neko povrće koje će bolje prihvatiti, može i meso, teletina piletina, puretina. Ako i to odbija, probajteobrnuti redoslijed, možda voće u 13 sati, a ujutro juhica, povrće i meso.